open-index/open-wikipedia-markdown huggingface dataset:
Luettelo NHL:n työsulkupelaajista muissa sarjoissa kaudella 1994–1995

**[[NHL-kausi 1994–1995|NHL-kautta 1994–1995]]** edelsi työsulku. Kaikki 26 joukkuetta pelasivat se vuoksi runkosarjassa vain 48 ottelua. Työsulku kesti 103 päivää ja päättyi 11. tammikuuta 1995. Se oli NHL-historian ensimmäinen työsulku. Työsulun vuoksi Euroopassa nähtiin useita NHL-pelaajia.

## Italia
### Serie A

## Itävalta
### Österreichische Eishockey-Liga

## Kansainvälinen liiga

## Ruotsi
### Elitserien

### Allsvenskan

## Saksa
### DEL

### 2. Bundesliga

### Oberliga

## Slovakia
### Extraliga

## Suomi
### SM-liiga

## Sveitsi
### Nationalliga A

### Nationalliga B

## Tšekki
### Extraliga

## Kansainväliset turnaukset
### Euroopan Cup

### Euroopan liigacup

### Spengler Cup

## Katso myös
*NHL-kausi 1994–1995
*
*Luettelo NHL:n työsulkupelaajista muissa sarjoissa kaudella 2012–2013
*Luettelo NHL:n työsulkupelaajista Suomessa

## Lähteet
*Elite Prospects 

### Viitteet
Veli Hyrskyn taistelujärjestö

**Veli Hyrskyn taistelujärjestö** oli Suomessa keväällä 1941 perustettu salainen ja militantti kommunistinen järjestö, joka yritti kaapata Suomen kommunistisen liikkeen johdon itselleen tuolloin varsin heikolta Suomen Kommunistiselta Puolueelta (SKP). Taistelujärjestö onnistui toimimaan muutaman kuukauden ajan lähinnä Helsingissä ja siinä oli tiettävästi muutamia satoja jäseniä.

Viilari **Veli Hyrsky** (1909–?) oli Neuvostoliitossa 1930-luvulla viisi vuotta tehdastyöläisenä elänyt ja 1937 Suomeen palannut äkkijyrkkä kommunisti, joka oli toiminut vuonna 1940 Suomen ja Neuvostoliiton rauhan ja ystävyyden seurassa (SNS) ja ottanut johtoonsa joulukuussa 1940 itsemurhan tehneen Helmer Adlerin perustamat SNS:n iskuryhmät. Hyrskyn johtama taistelujärjestö perustettiin salaisessa kokouksessa Helsingissä tammikuun 1941 alussa. Sen puheenjohtajaksi valittiin ensin entinen punakaartilainen Kalle Glans, sitten Toivo Poutanen ja hänen jälkeensä Gunnar Ala-Turkia. Hyrsky toimi itse sihteerinä, ja sotilasasiantuntijana oli Espanjan sisällissodan vapaaehtoisten luutnantti Edmund Böckerman. Taistelujärjestön jäsenille teetettiin tunnuslaatat, josta ilmeni heidän ”sotilasarvonsa” järjestössä. Järjestön nimi ei koskaan vakiintunut, mutta kokouksissa käsiteltyjä ehdotuksia olivat ainakin *Suomen kommunistinen puolue*, *Suomen uuskommunistinen puolue*, *Suomen vallankumouksellinen taistelujärjestö* ja *Suomen kansan taistelujärjestö*.

Taistelujärjestö suunnitteli sabotaasia, vakoilua ja aseiden hankkimista, mutta ei saanut aikaiseksi muuta kuin lentolehtisten monistamista. Sen johto onnistui kuitenkin helmikuun alussa 1941 lähettämään Neuvostoliiton Helsingin-lähetystön kautta Kominternin johdolle kirjeen, joka päätyi aina Georgi Dimitroville saakka. ”Suomen salaisen kommunistisen puolueen keskusjohtokunnan” nimissä lähetetyssä kirjeessä julistettiin varsinaisen SKP:n muuttuneen talvisodan myötä toimintakyvyttömäksi ja kerrottiin tilalle perustetun uuden vallankumouksellisen kommunistipuolueen, joka pyysi Kominternilta tukea. Hyrsky ilmoitti jäseniä olevan tässä vaiheessa 300; eräässä toisessa tiedossa määräksi mainittiin 240. Sekin oli enemmän kuin mitä SKP:n omassa organisaatiossa oli vapaina olleita jäseniä keväällä 1941. Taistelujärjestöä yritettiin laajentaa hakemalla yhteistyötä Helsingin työläisrintamamiesten kanssa, mutta heidän johtajansa torjuivat tarjouksen. SKP julisti Hyrskyn ryhmän ”puolueenvastaiseksi” ja ”ohranan” provokaatioksi ja onnistui näillä vihjailuillaan karkottamaan pääosan sen kannattajista. Valpo sai järjestön olemassaolon selville vasta heinäkuussa 1941 ja pidätti heti sen johtajat, jotka tuomittiin kaikki pitkiin vankeusrangaistuksiin.

## Katso myös
*Suomen punaisten rintamamiesten liitto

## Lähteet
Egan

**Egan** on muun muassa seuraavien henkilöiden sukunimi:

* Chandler Egan (1884–1936), yhdysvaltalainen golfaaja ja olympiavoittaja
* Christopher Egan (s. 1984), australialainen näyttelijä
* Edward Michael Egan (1932–2015), yhdysvaltalainen katolinen arkkipiispa ja kardinaali
* Greg Egan (s. 1961), australialainen tieteiskirjailija ja ohjelmoija
* Jennifer Egan (s. 1962), yhdysvaltalainen kirjailija
* John Egan (s. 1992), irlantilainen jalkapalloilija
* Peter Egan (s. 1948), englantilainen näyttelijä
* Raymond B. Egan (1890–1952), kanadalais-yhdysvaltalainen populaarimusiikin sanoittaja
* Walter Egan (1881–1971), yhdysvaltalainen golfaaja ja olympiavoittaja
* William Allen Egan (1914–1984), yhdysvaltalainen demokraattipoliitikko, Alaskan ensimmäinen kuvernööri 1959–1966
Vuoden kirjateko -palkinto

**Vuoden kirjateko -palkinto** on palkinto, joka myönnetään Suomessa joka vuosi jollekulle henkilölle tai jollekin laajemmalle taholle kirjan tai kirjatietouden hyväksi tehdystä työstä. Palkinto perustettiin, jotta muutkin kirja-alan toimijat kuin kirjailijat voisivat saada tunnustusta työstään. Tunnustuspalkinnon perustivat Vanhan kirjallisuuden ystävät ry ja sanomalehti Keskisuomalainen. 

## Palkinnon saajia
*Ensimmäisen Vuoden kirjateko -palkinnon sai vuonna 2006 jyväskyläläinen antikvaarinen kirjakauppias Jouko Ylönen
*2007 heinäveteläinen toimitusjohtaja Ilkka Paatero
*2008 Juha Jaakola 
*2013 Lähikirjastojen puolesta ry
*2014 Riitta Seppälä ja Mikko-Olavi Seppälä, Aale Tynnin elämäkerta.

## Katso myös
* Kirjakauppiaiden ja kustantajien saman niminen palkinto

## Lähteet
Kiinanpukinpensas

**Kiinanpukinpensas** (*Lycium chinense*) on pukinpensaiden sukuun kuuluva laji. Se on kesävihanta pensas, joka kasvaa 2–2,5 metriä korkeaksi. Kukat ovat kaksineuvoisia ja kasvi kukkii kesäkuulta elokuulle. Kasvi viihtyy aurinkoisella paikalla hyvin vettä läpäisevässä hiekka-, hieta- tai savipitoisessa maassa, joka on neutraali tai hapan. Se kestää jopa -23°C lämpötilaa. Siemenet pitää esikasvattaa aikaisin keväällä sisätiloissa. Kiinanpukinpensasta on käytetty lääkintään 2000 vuoden ajan. Hedelmillä ja juurilla on elinikää pidentäviä vaikutuksia. Lehtiä puolestaan voidaan käyttää teehen. Kiinanpukinpensas sekoitetaan usein sen läheiseen sukulaiseen pukinpensaaseen.

## Lähteet

## Aiheesta muualla
* http://www.missouribotanicalgarden.org/PlantFinder/PlantFinderDetails.aspx?kemperkode=e352
Puukko (täsmennyssivu)

**Puukko** tarkoittaa seuraavia:

* puukko, työkalu

## Sukunimi
* Antti Filemon Puukko (1875–1954), professori, Vanhan testamentin tutkija
* Kristiina Puukko (s. 1976), näyttelijä.
Cinema (lehti)

**Cinema** oli vuosina 1936–1956 ilmestynyt italialainen elokuva-alan aikakauslehti.

Benito Mussolinin pojan Vittorion vuosina 1938–1943 johtama *Cinema* oli fasistisen Italian tärkeimpiä elokuvalehtiä. Taustastaan huolimatta se oli avoin myös vasemmistolaisille mielipiteille. Vuodesta 1941 lähtien lehdessä vaikutti Giuseppe De Santisin johtama kriitikkoryhmä, jonka toiminta johti osaltaan italialaisen neorealismin syntyyn.

Toisen maailmansodan jälkeen *Cinema* jatkoi ilmestymistään vuonna 1948 tarjoten jälleen foorumin erilaisille elokuvateoreettisille näkemyksille. Ajan mittaan se muuttui kuitenkin tavanomaisemmaksi elokuvalehdeksi. Lehden vuonna 1955 alkanut kolmas ilmestymiskausi päättyi jo seuraavana vuonna.

## Lähteet

## Aiheesta muualla
* ''Cinema'' digitoituna Centro Sperimentale di Cinematografian sivustolla
Sasky Vammalan ammattikoulu

**Sasky Vammalan ammattikoulu** on osa Sasky-koulutuskuntayhtymää ja yksi kolmesta Sastamalan oppilaitoksesta. Oppilaitoksessa on tarjolla useita eri koulutusvaihtoehtoja palvelualoilla, tekniikan aloilla sekä tietojenkäsittelyssä ja tietoliikennealalla.   

## Koulutusalat
Sasky Vammalan ammattikoulu on toisen asteen ammatillinen oppilaitos, jossa voi suorittaa ammatillisia perustutkintoja mm. seuraavilla aloilla:

* Automaatioasentaja
* Automekaanikko
* Hyvinvointiteknologia-asentaja
* Kampaaja
* Kivirakentaja
* Kokki
* Koneistaja¹
* Kosmetiikkaneuvoja
* Kosmetologi
* Leipuri-kondiittori
* Levyseppähitsaaja¹
* Parturi
* Pienkonemekaanikko
* Puuseppä
* Sähköasentaja
* Talonrakentaja
* Tarjoilija

¹ Kone- ja metallialan osaamista voi täydentää koneistajasta levyseppähitsaajaksi tai levyseppähitsaajasta koneistajaksi. Koulutus kestää noin puoli vuotta.

## Muuta
Ammattikoulun uusimpien tilojen joukkoon kuuluu vuonna 2012 käyttöön vihitty Vexve Areena, jonka tiloissa sijaitseva 130-paikkainen ravintola Warelius toimii kokki- ja tarjoilijaopiskelijoiden opetustilana.

Oppilaitoksessa koulutusta IW -kansainväliseen hitsaustutkintoon.

Opintojen ohella opiskelijoilla on mahdollisuus suorittaa ammattiosaajan työkykypassi -opintokokonaisuus.

## Aiheesta muualla
*Sasky Vammalan ammattikoulu
River-luokka (vartiolaiva)

**River-luokka** on Britannian kuninkaallisen laivaston  seitsemän aluksen muodostama ulkovartiolaivaluokka.

## Alukset
Aluksista kolme ensimmäistä tilattiin toukokuussa 2001 Vosper Thornycroftilta. Tilaus tehtiin Britannian kuninkaallisen laivaston hankkeessa tulevaisuuden ulkovartiolaivoista (, mikä oli seurausta Vosper Thornycroftin tarjouksesta korvata viisi palveluksessa olevaa Island-luokan alusta kolmella uudella taloudellisemmalla ja toimintavarmemmalla aluksella.

Suunnittelu perustui Vosper Thornycroftin tekemään EEZ Management Vessel -konseptiin, jonka tavoitteena oli luoda yksinkertainen ja merikelpoinen useaan erilaiseen matalan kriisiajan tehtävään kykenevä alus. Näitä tehtäviä olisivat esimerkiksi merialueiden ja kalastuksen valvonta. Tuloksena syntyi suhteellisen suuri 80 metriä pitkä ja uppoumaltaan 1&nbsp;800 tonnin alus, jossa noudatettiin pääosin kauppamerenkulun valmistusmenetelmiä.

## Paranneltu River-luokka – HMS Clyde
VT Groupin mielestä alustyypillä saattaisi olla vientimarkkinoita, mikäli sen varustusta parannettaisiin. Luokkaan pohjautuvaa helikopterikentällä varustettua alusta tarjottiin Uuden-Seelannin laivastolle tehtäessä tarjousta Project Protectoriin. Kuninkaallinen laivasto teki saman aikaisesti tarjouspyynnön Falklandinsaarille sijoitettavasta vartioaluksesta.

VT Group esitti Britannian puolustusministeriölle mahdollisuutta korvata Falklandinsaarille sijoitetut Castle-luokan alukset yhdellä River-luokkaan pohjautuvalla helikopterikentän ja parannetun käyttöasteen aluksella. Tästä seurasi vuonna 2004 toteutettu tarjouskilpailu, joka perustui varsinaisesta River-luokasta tehtyyn eli valmistaja kustantaa aluksen hankinnan ja vuokraa sen huoltosopimuksella puolustusministeriölle viideksi vuodeksi. Huoltosopimuksen tulee taata 282 vuorokauden vuotuinen käyttöaste.

*HMS Clyde* on muista River-luokan aluksista poiketen varustettu helikopterikentällä, kaukovalvontatutkalla, taistelunjohtojärjestelmällä sekä vahvemmalla aseistuksella. Lisäksi ylläpitoa on helpotettu parantamalla pääsyä huoltoa vaativiin tiloihin, toisiojärjestelmien käyttöönotto takaamaan käyttöastetta ja parempaa teräslaatua vähentämään korroosion aiheuttamia haittoja.

## 2. sarja
Laivasto tilasi BAE Systemsiltä 348 miljoonalla punnalla kolme uutta alusta, jotka valmistetaan Clyden alueella. Uudet alukset on varustettu AgustaWestland EH-101 Merlinin kestävällä helikopterikannella ja niiden pituus on 90,5 metriä ja leveys 13 metriä. Aseistuksena aluksilla on 30 millimetrin kanuuna. Alukset kykenevät toimimaan merellä 35 vuorokautta toimintamatkan ollessa 4&nbsp;500 merimailia ja niiden maksiminopeus on 24 solmua.

## Lähteet

*
*
*

### Viitteet
Jimmy Thoronka

**Jimmy Thoronka** (s. 6. kesäkuuta 1994) on sierraleonelainen pikajuoksija. Hän kilpailee pääosin 100 ja 400 metrillä. 400 metrillä hänen ennätyksensä on vuoden 2010 nuorten kesäolympialaisissa Singaporessa juostu 52,83 ja 100 metrillä se on vuonna 2014 juostu 10,58. Vuonna 2013 hänet valittiin Sierra Leonen vuoden urheilijaksi.

Thoronka osallistui vuoden 2014 Kansainyhteisön kisoihin, jotka järjestettiin Glasgow'ssa. Hän kilpaili siellä vain pikaviestissä ilman menestystä. Thoronkan setä kuoli kilpailuiden aikana, todennäköisesti ebolaan, joka johti siihen, että Thoronka katosi pian kilpailuiden jälkeen. Hän löytyi kuitenkin myöhemmin, mutta sai kuulla, että hänen suvustaan oli kuollut lisää henkilöitä todennäköisesti ebolaan. Hän eli koko kateissaoloaikansa pääosin Lontoon kaduilla ankarissa olosuhteissa, sillä hänen viisumiaikansa oli umpeutunut ja hän asui siis näin ollen laittomasti maassa.

## Lähteet
Kutemajärvi (järvi Kangasniemellä)

**Kutemajärvi** on Etelä-Savossa Kangasniemellä Kutemajärven lähellä sijaitseva järvi.

## Maantietoa
Kutemajärvi on 6,0&nbsp;kilometriä pitkä, 1,6&nbsp;kilometriä leveä, ja sen pinta-ala on 481&nbsp;hehtaaria eli 4,8&nbsp;neliökilometriä. Siinä on 10 saarta, joiden pinta-ala on 12&nbsp;hehtaaria eli noin noin 2,4&nbsp;prosenttia järven kokonaispinta-alasta. Saarista kaksi on yli hehtaarin suuruisia ja 8 yli aarin kokoisia. Suurin saari on nimeltään Lamposaari.

Järvi on huomattavan matala ja humuspitoinen. Se on luodattu ja siitä on julkaistu syvyyskartat. Järven tilavuudeksi on määritetty 5,32&nbsp;miljoonaa kuutiometriä eli 0,00532&nbsp;kuutiokilometriä ja sen keskisyvyydeksi on saatu 1,1 metriä. Sen syvänteessä on 2,2&nbsp;metriä syvää . Järven rantaviivan pituus on 32,9&nbsp;kilometriä, josta saarten rantaviivan yhteispituuden osuus siitä on 4,1&nbsp;kilometriä.

## Vesistösuhteet
Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Härkäjärven valuma-alueella (14.96), jonka Kutemajärven alueeseen (14.962) järvi kuuluu. Järven vedenpinnan korkeus on 112,9 metriä mpy.

Kutemajärvi laskee Alajoen kautta Härkäjärveen ja sitä kautta Kyyveteen.

## Lähteet
Paul Gerstgraser

**Paul Gerstgraser** (s. 22. toukokuuta 1995) on itävaltalainen yhdistetyn hiihtäjä. Hän edustaa SV Schwarzach-Salzburgia.

Gerstgraser debytoi yhdistetyn maailmancupissa marraskuussa 2014 sijoittumalla Rukan suurmäen kilpailussa sijalle 32. Ensimmäiset maailmancupin pisteensä hän saavutti maaliskuussa 2015 Salpausselältä ollen suurmäen kilpailun 18:s. Kymmenen parhaan joukkoon hän sijoittui ensimmäisen kerran oltuaan viides Chaux-Neuvessa tammikuussa 2017. Continental Cupisa Gerstgraser on saavuttanut seitsemän voittoa ja neljätoista palkintosijaa. Hän voitti continental cupin kokonaiskilpailun kaudella 2018–2019..

Gerstgraserilla on nuorten MM-kilpailuista joukkuekulta 2015, joukkuehopea 2013 ja henkilökohtainen hopea 2015. Vuonna 2011 hän voitti Philipp Orterin kanssa kultaa parisprintistä Euroopan nuorten olympiafestivaaleilta Liberecistä. Hän sai Lahden MM-kilpailuissa 2017 pronssia joukkuekilpailussa.

## Lähteet
Bianco e Nero

**Bianco e Nero** on Italian vanhin ja tunnetuin elokuva-alan aikakauslehti.

*Bianco e Nero* perustettiin vuonna 1937 Centro Sperimentale di Cinematografian elokuvateoreettiseksi julkaisuksi. Sen ensimmäisiä toimittajia olivat Luigi Chiarini ja Umberto Barbaro. Lehden ilmestyminen keskeytyi toisen maailmansodan takia vuonna 1944, mutta jatkui uudelleen vuonna 1947.

Historialliseen, kriittiseen ja teoreettiseen elokuvantutkimukseen keskittynyt lehti ilmestyy nykyään neljästi vuodessa. Sen päätoimittajana työskentelee vuodesta 2013 lähtien Alberto Crespi.

## Lähteet

## Aiheesta muualla
* ''Bianco e Nero'' Centro Sperimentale di Cinematografian sivustolla 
* Lehden numeroita digitoituna
Dimitri Bascou

**Dimitri Bascou** (s. 20. heinäkuuta 1987 Schœlcher, Martinique) on martiniquelaissyntyinen ranskalainen aitajuoksija,  olympiamitalisti ja Euroopan-mestari, joka kilpailee 110 metrin aidoissa. Hänen ennätyksensä on heinäkuussa 2016 Monacossa juostu 13,12. 182 senttimetriä pitkä ja 72 kilogrammaa painava Bascou edustaa Racing CF:ää.

Bascou saavutti 110 metrin aitajuoksussa hopeaa Välimeren kilpailuissa 2009. Barcelonan EM-kilpailuissa 2010 hän sijoittui neljänneksi. Pariisin EM-hallikilpailuissa 2011 hän oli 60 metrin aidoissa kuudes. Berliinin 2009 ja Daegun 2011 MM-kilpailuissa sekä vuoden 2012 kesäolympialaisissa Lontoossa Bascou jäi semifinaaleihin 110 metrin aidoissa. Hän karsiutui välierissä myös EM-hallikilpailuissa 2013. Zürichin EM-kilpailuissa 2014 hän sijoittui 110 metrin aitajuoksussa alun perin kolmanneksi, mutta hänen suorituksensa hylättiin toisen kilpailijan estämisen takia. Hän saavutti Prahan sisäratojen EM-kilpailuista 2015 hopeaa 60 metrin aidoista ajalla 7,50. Pekingin MM-kilpailuissa 2015 hän oli finaalin viides.

Vuoden 2016 sisäratojen MM-kilpailuista Portlandista Bascou saavutti pronssia 60 metrin aidoista ajalla 7,48. Saman vuoden EM-kilpailuissa Amsterdamissa Bascou juhli kultaa ajalla 13,25. Vuoden 2016 kesäolympialaisissa Rio de Janeirossa Bascou saavutti pronssia ajalla 13,24. Hän karsiutui välierissä Dohan MM-kilpailuissa 2019.

## Henkilökohtaiset ennätykset
**Ulkoradoilla**
* 110 metrin aitajuoksu: 13,12 (Monaco 2016)

**Sisäradoilla**
* 60 metrin aitajuoksu: 7,41 (Berliini 2016)

## Lähteet
Jouni Tähti

**Jouni Tähti** (s. 4. huhtikuuta 1968 Kaarina) on suomalainen vammaisurheilija. Hän pelaa pyörätuolibiljardia. 

Tähti on 9-pallon viisinkertainen maailmanmestari vuosilta 2003, 2009, 2010, 2011 ja 2013. Hopeaa hänellä on vuodelta 2012 ja pronssia vuodelta 2014. Hän on saavuttanut mitalin jokaisessa MM-turnauksessa, johon hän on osallistunut. EM-kilpailuista Tähti on saavuttanut peräti 16 EM-kultaa ollen yksi kaikkien aikojen menestyneimpiä pelaajia lajissaan. Tähti on pelannut biljardia kahdeksanvuotiaasta, eli vuodesta 1976 asti. 

## Lähteet
Pyrimetaniili

**Pyrimetaniili** (C12H13N3) on anilinopyrimidiineihin kuuluva orgaaninen yhdiste. Yhdistettä käytetään maataloudessa fungisidina eli sienitautien hoitoon ja torjuntaan erityisesti harmaahometta vastaan.

## Ominaisuudet
Huoneenlämpötilassa pyrimetaniili on valkoista tai kellertävää kiteistä ainetta. Se liukenee vain niukasti veteen ja paremmin orgaanisiin liuottimiin, kuten heksaaniin, tolueeniin, asetoniin ja etyyliasetaattiin. Pyrimetaniili on laajakirjoinen fungisidi ja sen sienten kasvua estävä vaikutus perustuu metioniinin biosynteesissä tarvittavan entsyymin kystationiini-β-lyaasin inhibiitioon.

Pyrimetaniili aiheuttaa hengityselimien, silmien ja ihon ärsytystä. Se saattaa myös olla karsinogeeninen.

## Valmistus ja käyttö
Pyrimetaniilia voidaan valmistaa usealla tavalla. Käytettyjä tapoja ovat muun muassa 2-bromi-4,6-dimetyylipyrimidiinin ja aniliinin välinen reaktio, asetyyliasetonin ja urean muodostaman kondensaatiotuotteen reaktio aniliinin kanssa ja fenyyliguanidiinisuolan ja asetyyliasetonin välinen kondensaatio emäksen läsnä ollessa.

Pyrimetaniilia käytetään erityisesti harmaahomeen torjuntaan viinirypäle-, mansikka-, kurkku-, hedelmä- ja koristekasviviljelmillä. Yhdiste tehoaa myös *[[Aspergillus]]*-suvun homeisiin ja muun muassa päärynöiden ja omenien hedelmärupea aiheuttaviin *Venturia*-suvun sieniin. Pyrimetaniilin teho harmaahometta vastaan on hyvä, mutta sitä ei suositella käytettäväksi toistuvasti saman kasvukauden aikana resistenssin kehittymisen vuoksi. Yhdisteen haittapuolena on myös sen suhteellisen korkea fytotoksisuus. Pyrimetaniili tuotiin markkinoille vuonna 1992.

## Lähteet
John Conroy

**John Ponsonby Conroy** (21. lokakuuta 1786 Wales – 1854) oli brittiarmeijan upseeri ja Kentin herttuattar Viktoria Saksi-Coburg-Saalfeldin neuvonantaja, jota tämän tytär nuori prinsessa Viktoria vihasi. Conroyn vanhemmat olivat John Ponsonby Conroy ja Margaret Wilson, jotka olivat irlantilaisia. 

Conroy toivoi, että kuningas Vilhelm IV kuolisi, ennen kuin Viktoria täyttäisi 18 vuotta. Hän aikoi tehdä itsestään tämän sihteerin aatelisarvolla ja sijaishallitsijana toimivan herttuattaren kanssa ohjailla alaikäistä kruununperijää. Kuningas Vilhelm kuitenkin eli vielä kuukauden Viktorian täysi-ikäistyttyä 1837. Tämänkin jälkeen Conroy pyrki saamaan nuoren ja kokemattoman kuningattaren sihteerin ja neuvonantajan aseman. Mutta Viktoria hankkiutui eroon Conroysta pääministeri Lordi Melbournen avulla, joka otti hoitaakseen myös yksityissihteerin tehtävät. Näin loppuivat Conroyn valtapyrkimykset nuoren Viktorian kautta.

## Lähteet

## Aiheesta muualla
* http://www.berkshirehistory.com/bios/jconroy.html
Max Salminen

**Max Salminen** (s. 22. syyskuuta 1988 Lund) on ruotsalainen kilpapurjehtija ja olympiavoittaja. Nykyisin Salminen kilpailee pääosin finnjolla-luokassa. 197 senttimetriä pitkä Salminen edustaa tukholmalaista KSSS-seuraa.

Salminen saavutti olympiakultaa star-luokasta yhdessä Fredrik Lööfin kanssa vuoden 2012 kesäolympialaisista Lontoosta. Salmisella on myös yksi EM-hopea star-luokasta vuodelta 2012. Salmisen valmentajana toimii Dayne Sharp. 

Salmisen isoisä on kotoisin Suomesta. Hän ei kuitenkaan puhu ollenkaan suomea. Salminen puhuu ruotsin lisäksi englantia, tanskaa, italiaa ja espanjaa.

## Lähteet
* Profiili Ruotsin olympiakomitea 

### Viitteet

## Aiheesta muualla
Torrey Canyon

**Torrey Canyon** oli suuri säiliöalus, joka haaksirikkoutui Britannian aluevesillä Cornwallin rannikolla maaliskuussa 1967. Alus purjehti mukavuuslipulla Liberian rekisterissä, mutta aluksen omisti yhdysvaltalainen Unocal Corporation ja lastin omisti British Petroleum. 

*Torrey Canyon* ajoi kivikkoon Land's Endin ja Scillysaarten välillä. Onnettomuutta seuranneina viikkoina öljy levisi sekä Britannian että Ranskan Normandian rannikoille. Yli 20 000 merilintua tahriutui öljyyn.

*Torrey Canyonin* suuronnettomuuden jälkeen vuonna 1967 paljastui todellinen ympäristöuhka, jonka säiliöalusliikenteen nopea lisääntyminen ja alusten koon kasvu aiheuttivat. *Torrey Canyonin* suuronnettomuuden jälkeen Euroopan kansalaisten asenne muuttui aiemmasta vastahakoisesta hyväksynnästä, jonka mukaan saastuminen on se hinta, joka taloudellisesta kehityksestä on maksettava, sellaiseksi, ettei öljyvuotoja enää suvaita ja että ne aiheuttavat syvää paheksuntaa.

Liberian lipun alla purjehtineen säiliöalus *Torrey Canyonin* kantavuus oli 120 000 dwt. Alus teki pohjakosketuksen Seven Stones -riutalla Land’s Endin ja Scillysaarten välillä 18. maaliskuuta 1967.
*Torrey Canyonin* onnettomuuden jälkeen IMO:ssa laadittu toimintasuunnitelma konkretisoitui useina yleissopimuksina, jotka kattoivat onnettomuuden myötä ilmi tulleet oikeudelliset ja toiminnalliset ongelmat.

## Lähteet

## Aiheesta muualla
* http://news.bbc.co.uk/onthisday/hi/dates/stories/march/18/newsid_4242000/4242709.stm
Toveruus

**Toveruus** (*Kameradschaft* eli *La tragédie de la mine*) on G. W. Pabstin ohjaama saksalainen elokuva vuodelta 1931. 

*Toveruus* oli Pabstin viimeinen Saksassa tekemä elokuva. Se ei saanut yleisöltä vastakaikua, ja lisäksi se kiellettiin natsien noustua valtaan. Niinpä Pabst siirtyi Ranskaan, jossa hän ohjasi kevyitä melodraamoja, kunnes toisen maailmansodan jälkeen palasi vakavampiin aiheisiin.

Elokuva kertoo kaivostyöläisten solidaarisuudesta yli valtakunnanrajan. Kun Ranskassa sattuu kaivosonnettomuus, saksalaiset rientävät avuksi, ja lähes kaikki saadaan pelastetuksi. Tarinan taustalla on tositapahtuma, vuonna 1906 Pohjois-Ranskan Courrièresissa sattunut kaivosonnettomuus, jossa kuitenkin kuoli yli tuhat ihmistä, joukossa lapsia. 

## Näyttelijät

## Lähteet
Just Cause

**Just Cause** voi tarkoittaa ainakin seuraavia:

* *[[Just Cause (pelisarja)|Just Cause]]* videopelisarja
** *[[Just Cause (videopeli)|Just Cause]]*, videopeli vuodelta 2006
** *[[Just Cause 2]]*, pelin vuonna 2010 julkaistu jatko-osa
** *[[Just Cause 3]]*
* *[[Oikeuden puolustaja]]* (*Just Cause*), yhdysvaltalainen jännityselokuva vuodelta 1985
* *[[Just Cause (televisiosarja)|Just Cause]]*, kanadalainen televisiosarja 2000-luvun alulta
* Operaatio Just Cause eli Yhdysvaltojen Panaman-miehitys vuonna 1989.
Tappipunkit

**Tappipunkit** (Tarsonemidae) on hämähäkkieläinten heimo, johon kuuluu yli 500 lajia, jotka on jaettu noin 40 sukuun. Jotkut lajit ovat hyönteisten loisia, jotkut syövät sieniä ja jotkut elävät kasveilla. Heimoon kuuluu monia hyötykasvien tuholaisia. 

Tappipunkit ovat erittäin pieniä, joten niitä on tuholaisina vaikea löytää muuten kuin niiden aiheuttamien vikojen perusteella. Ne saavat lehdet käpristymään ja aiheuttavat ruskeita, korkkimaisia muodostelmia.

## Lajeja
* syklaamipunkki (*Tarsonemus pallidus*)
* mansikkapunkki (*Tarsonemus fragariae*)
* begoniapunkki (*Polyphagotarsonemus latus*)

## Lähteet

## Aiheesta muualla
*Fauna Europaea: Tarsonemidae
Tyne (täsmennyssivu)

**Tyne** voi merkitä seuraavia asioita:

## Henkilöt
*irlantilainen sukunimi
*Edward Tyne, uusi-seelantilainen rygbyn pelaaja
*Tyne Daly, yhdysvaltalainen näyttelijä
*Tyne Jokinen, suomalainen lääkäri ja hovineuvos
*Tyne O'Connell
*Tyne Stecklein

## Paikat
*Tyne, joki Englannissa
*Tyne (Skotlanti), joki Skotlannissa
*Port of Tyne, satama-alue telakoineen Tyne and Wearissa

## Muut
*Rolls-Royce Tyne
;Britannian kuninkaallinen laivasto
*HMS Tyne (1814), 28-tykkinen kuudennen luokan alus
*HMS Tyne (1826), 28-tykkinen kuudennen luokan alus
*HMS Tyne, vuonna 1867 uudelleen nimetty *HMS Active*
*HMS Tyne (1878), joukkojenkuljetusalus
*HMS Tyne (1940), Hecla-luokan varastolaiva
*HMS Tyne (P281), River-luokan ulkovartiolaiva
MM-rallikausi 1990

**MM-rallikausi 1990** oli järjestyksessään rallin maailmanmestaruussarjan 18. kausi. Kilpailukanteri oli sama kuin edellisenä vuonna, mutta Monte Carlo -ralli palasi kauden avauskilpailuksi omalle paikalleen. Uuden-Seelannin ralli ja Norsunluurannikon ralli eivät kuuluneet valmistajien maailmanmestaruussarjaan, mutta kuljettajat keräsivät pisteitä myös näistä osakilpailuista.

Maailmanmestaruuden vei tänä vuonna espanjalainen Carlos Sainz Toyota Celicallaan, ennen ranskalaista Didier Auriolia ja Juha Kankkusta. Mestaruus oli Sainzille ensimmäinen ja hän oli tuolloin 28-vuotias. Martini Lancia vei valmistajien mestaruuden ennen Toyota Team Europea sekä Mitsubishi Ralliartia.

Kaudelle 1990 FIA määräsi kaikkiin A-ryhmän autoihin 40 millimetrin kuristimen turboahtimen imupuolelle. Tällä pyrittiin varmistamaan etteivät moottoritehot nouse yli sääntöjen määräämän 300 hevosvoiman. 

## Onnettomuudet
Kartanlukija Francis Mallaussène kuoli Monte Carlon rallissa kun auto suistui tieltä rotkoon.

## Kilpailukalenteri

Ruotsin ralli peruttiin leudon sään vuoksi ja kaudella ei siksi ajettu yhtään lumirallia.

## Tallit ja kuljettajat

## Tulokset
### Pistejärjestelmä

### Kuljettajien maailmanmestaruus

### Valmistajien maailmanmestaruus

## Lähteet
Kaappo Sutki

**Kaappo Sutki** (24. huhtikuuta 1843 Kauhava – toukokuussa 1889 Siperia, Venäjä) oli suomalainen suurvaras, joka tuli tunnetuksi 1870-luvun alkupuolella useista onnistuneista vankilapaoistaan. Sutki vaikutti pääasiassa Etelä-Pohjanmaalla, mutta hän liikkui myös Hämeessä, Uudellamaalla ja Keski-Suomessa.

Liisa Kaapontyttären aviottomana lapsena Kauhavan Alakylän Pernaan talossa syntynyt Kaappo Sutki joutui neljävuotiaana äitinsä kuoltua Kauhavan kirkonisännöitsijän Juho Lillströmin taloon huutolaiseksi ja oli siellä 15-vuotiaaksi saakka. Hän oli sitten renkinä Kauhavan taloissa sekä Ylihärmän Keskikylässä Lööperin talossa, mutta ryhtyi sitten 1865 viettämään kiertelevää elämää, johon kuuluivat myös varkaudet.

Sutki vangittiin ensimmäisen kerran 1866 Vaasassa väärän rahan kauppaamisesta. Hän syyllistyi 1860-luvun lopulla useisiin varkauksiin ja karkasi useita kertoja tutkintavankeudesta, muun muassa Tampereen vankihuoneesta elokuussa 1867. Hänellä oli hallussaan muun muassa useita väärennettyjä papintodistuksia. Vuonna 1871 Sutki vietiin Kuopion lääninvankilaan, josta hän onnistui kuitenkin taas syyskuussa 1872 pakenemaan. Seuraavaksi Sutki vietiin Vaasan lääninvankilaan, josta hän taas onnistui karkaamaan huhtikuussa 1874. Hämeenlinnan vankilassa ollessaan Sutki kirjoitti omaelämäkertansa, joka ei ole kuitenkaan säilynyt.

Vuonna 1875 Sutki anoi vankeusrangaistuksensa muuttamista Siperiaan karkotukseksi. Anomukseen suostuttiin, ja kesällä 1875 Siperiaan lähtenyt Sutki eli loppuelämänsä Siperiassa Minusinskin piirikunnassa suomalaisten ja virolaisten asuttamassa siirtokunnassa, jossa hän toimi suutarina. 1880-luvulla Siperiaan karkotettuna ollut Matti Haapoja asui vuodesta 1886 Sutkin luona, ja Haapojan väitetään surmanneen Sutkin. Sutki kuoli Siperiassa muutama viikko ennen helluntaita 1889.

## Lähteet
Pietarsaaren vesitorni

**Pietarsaaren vesitorni** on arkkitehti Lars Sonckin suunnittelema vesitorni Pietarsaaressa. Se otettiin käyttöön vuonna 1931. Korkeudeltaan torni on 60 metriä ja se sijaitsee kaupungin historiallisessa keskustassa, Etelänummikadun päässä. Vesitornin korjaus alkoi 2014 ja valmistui maaliskuussa 2015. Yleisö ei enää pääse sisälle rakennukseen. 

Tornin sisällä on 272 porrasaskelmaa.

## Lähteet

## Aiheesta muualla

*Vesitornin kuvia.  Multi.fi
Patrik Österholm

**Patrik Österholm** (s. 1820-luvulla – k. luultavasti 1870) oli ruotsalaissyntyinen rikollinen joka teki useita varkauksia 1860-luvulla Porin seudulla.

Upplannista Österlövstan pitäjästä kotoisin ollut Österholm muutti Gävleen puusepän oppiin. Hän työskenteli sitten renkinä kunnes muutti 1857 Suomeen Porin tulitikkutehtaan palvelukseen. Österholm toimi tehtaalla palovartijana ja hän meni Suomessa naimisiin. Rikollisen toimintansa Österholm aloitti oman kertomansa mukaan appensa houkuttelemana. Hän teki useita varkauksia, joutui monta kertaa vangituksi ja karkasi sitten yhä uudelleen. Lopulta Österholm päätyi Turun Kakolanmäen rangaistusvankilaan josta hän kuitenkin pääsi pakenemaan lokakuussa 1867 yhdessä parin muun vangin kanssa. Österholm teki pakomatkallaan useita varkauksia ja osallistui myös postiryöstöön. Hän jäi kiinni 1868 yritettyään turhaan vaihtaa rahaksi ulkomaisia vekseleitä.

Österholm joutui Turun linnanvankilaan ja toukokuussa 1870 hänet tuomittiin pakkotyöhön Siperiaan. Hän onnistui vielä pakenemaan mutta jäi kuitenkin pian kiinni. Österholm kuoli tiettävästi jo matkalla Siperiaan. 

## Kirjallisuutta
* Kaisa Kyläkoski : *Tavarantasaajat Österholm ja Sutki*. Books on Demand, Helsinki 2010 

## Lähteet
Daphniphyllaceae

**Daphniphyllaceae** on kasviheimo koppisiemenisten Saxifragales-lahkossa. Heimon ainoa suku on *[[Daphniphyllum]]*.

## Tuntomerkit
Kasvit ovat ainavihantia ja karvattomia puita tai pensaita, joihin kerääntyy alumiinia, ja jotka sisältävät eräitä iridoideja ja alkaloideja. Lehdet sijaitsevat valekiehkuroissa kierteisesti ja ovat ehytlaitaisia, sulkasuonisia ja korvakkeettomia, usein alta harmahtavia; ruotien pituus vaihtelee samassakin versossa. Pienet kukat ovat perällisiä, yksineuvoisia ja sijaitsevat huiskilomaisissa kukinnoissa. Kehä on yksikiehkurainen ja enemmän tai vähemmän verhiömäinen, siinä on 2–6 lehteä; joskus kukka on kehätön. Hedekukassa on 5–24 hedettä, joiden ponnet avautuvat raoilla; joskus on myös joutoheteitä. Emikukassa on eri- tai yhdislehtinen kehä tai kehä puuttuu, toisinaan joutoheteitä ja yhdislehtinen kehänpäällinen sikiäin, jossa on 2–4 emilehteä ja kärki- tai aksiletyyppinen istukka tai laitaistukat. Vartalot ovat lyhyitä ja käyriä, luotit melko massiivisia monisoluisine ulokkeineen. Kutakin emilehteä kohden on sikiäimessä yksi tai tavallisemmin kaksi riippuvaa siemenaihetta. Hedelmä on yksisiemeninen luumarja. Siemenissä on niukka perispermi eli ulkovalkuainen ja lyhyt alkio. Joskus esiintyy monialkioisuutta.

## Levinneisyys
Heimo/suku kasvaa Itä-Aasiasta Malaijien saaristoon ulottuvalla alueella.

## Luokittelu
Daphniphyllaceae ja sen ainoa suku *Daphniphyllum* sisältää kymmenen lajia. Niiden systemaattinen asema on ollut epävakaa: joskus niitä on pidetty esim. tyräkkikasvien (Euphorbiaceae) tai heimon Balanopaceae sukulaisina. Nykykäsityksen mukaan ne ovat katsurakasvien (Cercidiphyllaceae) sisarryhmä Saxifragales-lahkon evoluutiopuussa.

## Lähteet
* Stevens, P. F. (2001–). Angiosperm Phylogeny Website. Version 12, heinäkuu 2012 [and more or less continuously updated since]. http://www.mobot.org/MOBOT/research/APweb/.
### Viitteet
Kandaharin kansainvälinen lentoasema

**Kandaharin kansainvälinen lentoasema** ()  on Afganistanissa sijaitseva kansainvälinen lentoasema, joka toimii sekä sotilas- että siviilikäytössä. Lentokenttä rakennettiin 1960-luvulla, mutta vuonna 2001 Afganistanin sodassa Yhdysvallat ja Iso-Britannia tuhosivat kentän. Kenttää alettiin rakentaa uudelleen vuonna 2007.

## Lentoyhtiöt ja kohteet
*Afghan Jet International - Kabul
*Ariana Afghan Airlines - Delhi, Dubai
*flydubai - Dubai
*Iran Aseman Airlines - Mašhad
*Kam Air - Dubai, Kabul, Mazar-i-Sharif, Delhi
*Safi Airways - Dubai (keskeytetty), Kabul (keskeytetty)

## Lähteet

## Aiheesta muualla
Alina Talai

**Alina Talai** (; s. 14. toukokuuta 1989 Orša, Valko-Venäjän SNT, Neuvostoliitto) on valkovenäläinen pika-aitajuoksija, joka kilpailee 100 metrin aidoissa. Hänen ennätyksensä on vuonna 2018 Sankt Pöltenissä juostu 12,41, joka on myös Valko-Venäjän ennätys. 164 senttimetriä pitkä ja 54 kilogrammaa painava Talai edustaa Vitebskaja-seuraa.

Vuoden 2015 MM-kilpailuista Pekingistä Talai saavutti pronssia Valko-Venäjän ennätyksellä 12,66. Lontoon MM-kilpailuissa 2017 hän sijoittui kuudenneksi. Talai on saavuttanut yhden pronssimitalin 60 metrin aidoista sisäratojen MM-kilpailuista vuodelta 2012 Istanbulista. Portlandin MM-hallikilpailuissa 2016 hän oli kuudes. Talai osallistui myös vuoden 2012 kesäolympialaisiin, jossa hän jäi välieriin niin 100 metrin aidoissa kuin 4&nbsp;×&nbsp;100 metrin sileässä pikaviestissä. Myös Rio de Janeiron olympialaisissa 2016 hän karsiutui 100 metrin aitajuoksun välierissä. 

Ulkoratojen EM-kilpailuista Talailla on yksi kultamitali 100 metrin aidoista Helsingistä vuodelta 2012 ja hopeaa Amsterdamista 2016. Lisäksi hän oli viides Zürichisä 2014. Berliinissä 2018 hänet hylättiin loppukilpailussa. Sisäratojen EM-kilpailuista Talailla on kaksi kultaa: vuodelta 2013 Göteborgista ja vuodelta 2015 Prahasta sekä hopeaa vuodelta 2017 Belgradista. Pariisissa 2011 hän sijoittui viidenneksi.

Kesäuniversiadeista Talai on saavuttanut hopeaa vuodelta 2013 Kazanista. Alle 23-vuotiaiden EM-kilpailuissa hän sai kultaa 2011 ja pronssia 2009. 100 metrin sileällä Talain ennätys on 11,48.

## Lähteet

## Aiheesta muualla
Aphanopetalaceae

**Aphanopetalaceae** on parilajinen australialainen kasviheimo koppisiemenisten Saxifragales-lahkossa. Heimon ainoa suku on *Aphanopetalum*.

## Tuntomerkit
Kasvit ovat lamoavia pensaita, joilla on korkkihuokoselliset varret ja vastakkainen lehtiasento. Lehdet ovat hammaslaitaisia ja pienikorvakkeisia. Kukinto on lehtihankainen ja viuhkomainen tai kukat sijaitsevat yksittäin. Kukkapohjus on lyhyelti maljamainen hypanthium. Verholehdet ovat kookkaita ja terämäisiä, valkoisia; terälehdet puuttuvat. Sikiäin on puoleksi kehänalainen, ja siinä on yksi lyhythaarainen vartalo ja riippuvia siemenaiheita kärki-istukassa. Hedelmä on pähkinä, jonka tyvellä on laajentunut verhiö. Pähkinän ainoassa siemenessä on käyrä alkio.

## Levinneisyys
Heimo/suku kasvaa Australiassa, sen länsi- ja itälaidalla.

## Luokittelu
Aphanopetalaceae-heimon ainoassa suvussa on vain kaksi lajia, jotka voivat olla noin 11 miljoonaa vuotta vanhoja. Suku on viety aikoinaan kunoniakasveihin (Cunoniaceae).

## Lähteet
* Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.
### Viitteet

## Aiheesta muualla
* Levinneisyyskartta: http://www.mobot.org/mobot/research/apweb/maps/Aphanopetalaceae.gif
Meltosjärven kirkko

**Meltosjärven kirkko** sijaitsee Ylitornion Meltosjärven Aukimaalla, Raanujärventien eli seututien 932 läheisyydessä Iso-Meltosjärvestä ja Vähä-Meltosjärvestä hieman itään. 

Kirkon rakentamista Meltosjärvelle käsiteltiin kyläkokouksessa jo 1910, mutta se rakennettiin vasta 1960-luvulla, vuonna 1954 käyttöön otetun kylähautausmaan lähelle. Arkkitehti Risto Mäkitalon suunnittelema rakennus, jossa on tilaa 200 hengelle, vihittiin käyttöön 21. joulukuuta 1969. Kirkon tiloissa ovat toimineet myös muun muassa kerhot, partio ja  pyhäkoulu ja se on ollut kirkkokuoron harjoitustilana.

Kirkkoon on sijoitettu 1700-luvulla maalattu taulu *Jeesus ristillä* (130&nbsp;cm × 165&nbsp;cm öljymaalaus kankaalle), joka on ilmeisesti saman taidemaalarin tekemä kuin Enontekiön kirkossa oleva vastaava maalaus. Mahdollisesti kyseessä on Luulajassa syntynyt taidemaalari Holmberg, joka maalasi ns. kärsimyssarjan ja marttyyrikuvia Ruotsin Ylitornion kirkkoon. 
  
## Lähteet

## Aiheesta muualla

* Meltosjärven kirkko
Ratiopharm

**Ratiopharm** on saksalainen rinnakkaislääkeyritys, jonka omistaa israelilainen Teva Pharmaceutical Industries (Teva Group). Yrityksen suomalainen tytäryhtiö Ratiopharm Oy työllistää 80 henkilöä Suomessa. Vuonna 2010 Teva Pharmaceutical Industries osti Ratiopharmin. Kauppahinta oli 3,6 miljardia euroa. Ratiopharmista olivat olleet kiinnostuneita myös Pfizer ja Actavis Group. 

## Ratiopharm Suomessa

Suomessa Ratiopharmilla on tytäryhtiö Ratiopharm Oy, jonka toimitusjohtaja on Tommie Jern.

## Lähteet

## Aiheesta muualla
* Tevan kotisivut
Selina Rutz-Büchel

**Selina Rutz-Büchel** (o.s. **Büchel**, s. 26. heinäkuuta 1991 Mosnang) on sveitsiläinen keskimatkojen juoksija.

Tampereen alle 23-vuotiaiden EM-kilpailuissa 2013 Rutz-Büchel saavutti pronssia 800 metrillä omalla ennätysajallaan 2.02,74. Göteborgin sisäratojen EM-kilpailuissa 2013 hän jäi semifinaaliin. Sopotin sisäratojen MM-kilpailuissa 2014 hän sijoittui 800 metrillä neljänneksi juostuaan loppukilpailussa ajan 2.01,06. Prahan sisäratojen EM-kilpailuissa 2015 hän voitti kultaa 800 metrillä ajalla 2.01,95. Pekingin MM-kilpailuissa 2015 hän karsiutui 800 metrin välierissä.

Rutz-Büchel sijoittui 800 metrillä neljänneksi Amsterdamin EM-kilpailuissa 2016. Rio de Janeiron olympialaisissa hän karsiutui saman matkan välierissä. Hän voitti toistamiseen sisäratojen Euroopan-mestaruuden 800 metrillä Belgradissa 2017 Sveitsin ennätysajalla 2.00.38. Lontoon MM-kilpailuissa 2017 hän karsiutui 800 metrin välierissä. Birminghamin MM-hallikilpailuissa 2018 hän sijoittui 800 metrillä kuudenneksi ja saman vuoden Berliinin EM-kilpailuissa seitsemänneksi. Hän karsiutui 800 metrin välierissä Glasgow'n EM-hallikilpailuissa 2019, alkuerissä Dohan MM-kilpailuissa 2019 ja välierissä Toruńin sisäratojen EM-kilpailuissa 2021.

Rutz-Büchelin ennätys 800 metrin juoksussa on 1.57,95, jonka hän juoksi Saint-Denisissä heinäkuussa 2015. Se on myös Sveitsin ennätys. Sisäradoilla hän on juossut maansa ennätykseksi 800 metrillä 2.00,38 (2017) ja ulkoradoilla 1&nbsp;000&nbsp;metrillä 2.35,58 (2020).

Rutz-Büchel sairasti koronan huhtikuussa 2021 ja sen jälkeisen pitkäaikaisen koronataudin vuoksi lopulta lopetti urheilu-uransa.

## Lähteet
Sebastian Jung

**Sebastian Alexander Jung** (s. 22. kesäkuuta 1990 Königstein im Taunus, Länsi-Saksa) on saksalainen jalkapalloilija, pelipaikaltaan oikea laitapuolustaja. Hän on vuodesta 2014 lähtien edustanut Bundesliigassa pelaavaa VfL Wolfsburgia, jonne siirtyi kasvattajaseurastaan Eintracht Frankfurtista.

A-maajoukkuedebyyttinsä Saksan paidassa Jung teki toukokuussa 2014 harjoitusottelussa Puolaa vastaan.

## Lähteet
Musta laatikko (täsmennyssivu)

**Musta laatikko** voi tarkoittaa seuraavia asioita:

* musta laatikko, laite joka tallentaa tietoa muun muassa lentokoneen eri tapahtumista
* musta laatikko, systeemiteorian käsite
* *[[Musta laatikko (teatteriesitys)|Musta laatikko]]*, teatteriesitys
* *[[Musta laatikko (Sielun Veljet -yhtyeen albumi)|Musta laatikko]]*, Sielun Veljet -yhtyeen CD-julkaisu vuodelta 1991
* *[[Musta laatikko (Pariisin Kevät -yhtyeen albumi)|Musta laatikko]]*, Pariisin Kevät -yhtyeen albumi vuodelta 2015
* *[[Musta laatikko (televisiosarja)|Musta laatikko]]*, televisiosarja
Egzon Belica

**Egzon Belica** (, s. 3. syyskuuta 1990 Struga, Makedonia, Jugoslavia) on pohjoismakedonialainen jalkapalloilija, joka edustaa Veikkausliigassa pelaavaa FC Inter Turkua. Pelipaikaltaan hän on keskuspuolustaja.

## Ura
Belica aloitti uransa vuonna 2010 Makedonian 1. liigan FK Rabotničkin riveissä. Hän pelasi kauden 2010–2011 aikana 17 ottelua. Heinäkuussa 2011 Belica siirtyi saman sarjan FK Ohridiin, jossa otteluita kertyi kauden 2011–2012 aikana niin ikään 17.

Heinäkuussa 2012 Belica siirtyi ensimmäistä kertaa urallaan ulkomaille, Romanian Liga I:n Concordia Chiajnaan. Hän pelasi seurassa kauden 2012–2013 ollen kentällä 11 ottelussa.

Elokuussa 2013 hän palasi takaisin kotimaahansa ja 1. liigan FK Shkëndijaan. Škendijassa Belica vietti yhden kauden päästen kentällä 24 ottelussa, onnistumatta kertaakaan maalinteossa. Maaliskuussa 2015 hän siirtyi Veikkausliigan FC Inter Turkuun.

## Lähteet
Unelmakuolema

**Unelmakuolema** on Leena Krohnin vuonna 2004 ilmestynyt romaani.

## Lähteet

## Aiheesta muualla
* Markku Soikkeli: Kuolema on brandi ja taide enää tekoja. Satakunnan kansa 2004.
* Jyrki Vuori: Tiet uneen ja kuolemaan. Turun sanomat 12.11.2004.
* Hannu Kylkisalo: Käymään vaan, tänne tullaan eikä olemaan…. Vantaan Lauri 17.11.2004.
Mehiläispaviljonki

**Mehiläispaviljonki: kertomus parvista** on Leena Krohnin vuonna 2006 ilmestynyt romaani.

## Lähteet

## Aiheesta muualla
* Kuisma Korhonen: Fantastista aikalaiskritiikkiä. Helsingin sanomat 19.9.2006.
* Markku Soikkeli: Järjestöt vaativat tarkistuksia todellisuuteen. Turun sanomat 28.11.2006.
* Seija Vilén: Kummallisten kokemusten kennoja . Voima 10/2006.
Valeikkuna (romaani)

**Valeikkuna** on Leena Krohnin vuonna 2009 ilmestynyt romaani.

## Lähteet

## Aiheesta muualla
* Kuisma Korhonen: Ostaisitko sinä kelluvan filosofin neuvoja? . Helsingin sanomat 30.3.2009.
* Helena Miettinen: Valeikkuna . Savon sanomat 21.4.2009.
* Minna Kumpulainen: Valeikkuna. Tähtivaeltaja 30.6.2009.
Ranka Kustannus

**Ranka Kustannus** on suomalainen levy-yhtiö ja -merkki. Sen omistaja ja perustaja on myös Spinefarm Recordsin perustajana tunnettu Riku Pääkkönen.

Ranka Kustannus Oy perustettiin vuonna 1998, ja se toimi alun perin Spinefarm Recordsin kustantamona. Ranka Kustannuksen katalogi, johon kuului muun muassa Children of Bodomin, Nightwishin ja Sonata Arctican tuotantoa ja yhteensä noin 1&nbsp;300 musiikkikappaletta, myytiin Warner/Chappell Musicille tammikuussa 2008.

Ranka Kustannuksen toiminta levymerkkinä alkoi vuonna 2013, kun Pääkkönen halusi palata työskentelemään uusien artistien kanssa jätettyään Universal Musicille myymänsä Spinefarm Recordsin kaksi vuotta aikaisemmin. Vuoden 2018 aikana Ranka Kustannus teki ensimmäiset kiinnityksensä Suomen ulkopuolelta; haitilainen Sofia St. Jean ja englantilaiset Halfpenny ja David Alexandr.

## Artistit

* David Alexandr
* Altamullan Road
* A.R.G.
* Arion
* Auringon Lapset
* Awake Again
* Los Bastardos Finlandeses
* Beverly Girl
* Beyond Awareness
* Blind Channel
* Block of Flats
* Bloodred Hourglass
* Brymir
* Cajaste
* Caskets Open
* Commodore666
* Cyan Kicks
* DIRT
* Ember Falls
* Fear of Domination
* Halfpenny
* Kalmah

* Anna Kokkonen
* Koljosen tiekiista
* Kypck
* Lähiöbotox
* Lust For Lily
* Maire Kukkonen & Napander
* Mamo
* The Man-Eating Tree
* Martti Servo & Moods
* Martti Servo ja Napander
* Mendi Moon
* Mörbid Vomit
* Noora Louhimo Experience
* Lauri Porra
* Psychework
* Mari Sainio
* Shiraz Lane
* Laura Sippola
* Sofia St. Jean
* Temple Balls
* Wake up Frankie
* Worthless

## Lähteet

## Aiheesta muualla

* Ranka Kustannuksen sivusto
Perttu Hynönen

**Perttu Hynönen** (s. 16. syyskuuta 1994 Sotkamo) on suomalainen jääkiekkopuolustaja, joka pelaa Ranskan toiseksi korkeimmalla sarjatasolla FFHG Division 1:n Spartiates de Marseillessa.

## Ura
Hynönen on luonut junioriuransa lähinnä Lahdessa. Hän voitti Kiekkoreippaassa C-nuorten I-divisioonan mestaruuden vuonna 2010. Kaudeksi 2010–2011 Hynönen siirtyi Pelicansiin, jonka A-nuorten varakapteeniksi hän nousi kaudella 2014–2015. Hynönen teki samalla kaudella myös SM-liigadebyyttinsä. Hän pelasi ensimmäisen liigaottelunsa 7. maaliskuuta 2015 vieraissa Tampereen Ilvestä vastaan. Hynönen sai ottelussa jääaikaa 8.29 minuuttia. Hän pelasi kauden aikana myös yhden ottelun lainalla Mestis-joukkue Heinolan Peliitoissa.

Kaudeksi 2015–2016 Hynönen teki vuoden mittaisen sopimuksen Heinolan Peliittojen kanssa. Hänen varsinainen tulokaskautensa Mestiksessä toi 36 runkosarjaottelussa tehot 1+1=2. Kauden 2016–2017 kynnyksellä Hynönen siirtyi vuoden mittaisella sopimuksella kaksi sarjatasoa alemmas II-divisioonajoukkue HC Giantsin riveihin. Hän oli joukkueen tehokkain puolustaja tehoilla 4+28=32. Hynönen pelasi kauden aikana myös viisi ottelua lainalla Peliitoissa. Kauden 2017–2018 päätteeksi hän oli nostamassa Giantsia Suomi-sarjaan.

Hynönen siirtyi kaudeksi 2018–2019 vuoden mittaisella sopimuksella Ranskan toiseksi korkeimmalle sarjatasolle FFHG Division 1:n Éléphants de Chambéryyn. Lokakuussa 2018 hän vaihtoi samassa sarjassa pelaavan Spartiates de Marseillen riveihin.

## Tilastot

## Lähteet
*
*
*

### Viitteet
Aura Louhija

**Aura Ellen Louhija** (4. maaliskuuta 1923 Vaasa – 18. heinäkuuta 2008) oli suomalainen nuortenkirjailija.

## Teoksia
* *Välivaihe*. WSOY 1962
* *Hannuli*. Isojen tyttöjen kirjasto. Otava 1970
* *Mukana kuvassa*. Isojen tyttöjen kirjasto. Otava 1973
* *Tämä on kevättä, Johanna*. Otava 1975
* *Hans Christian : kertomus satukuninkaan nuoruusvuosista* ; Hans Christian Andersenin elämäkertojen pohjalta vapaasti kert. Aura Louhija. WSOY 1979
* *[[Mathilda Wrede]] - vankien ystävä*. Kirjayhtymä, Vaasa 1982
* *Pikku Milja : kertomus vuodelta 1899* ; kuv. Hannu Hyrske. WSOY 1983
* *Pulu eli leiki kanssani* : musiikkinäytelmä. 1993
* *Muistatko kesän tuon?* : musiikkinäytelmä. 1994
* *Pulmu Pussirotan häät* : lasten nukketeatterinäytelmä. 1994
* *Lakeuden lapset - kertomus vuodelta 1928 : koko perheen kirja*. Aura Louhija 2002

## Suomennoksia
* Kelvin Lindemann : *Kultaiset kahleet* : romaani ; suom. Aura ja Jarl Louhija. Otava 1950 (alkuteos *Gyldne Kaeder*)

## Palkinnot
* Nuorisokirjallisuuden tunnustuspalkinto 1970, 1983
* Valtion nuorisokirjailijapalkinto 1974
* Premio Litterario Internazionale "Jean Monnet" saggistica. 

## Lähteet
* Kirjasampo.fi : Aura Louhija 
* Näytelmät.fi : Aura Louhija

### Viitteet
Kalevi Veijonen

**Veijo Veli Kalevi Veijonen** (15. maaliskuuta 1922 Laukaa – 7. heinäkuuta 2007 Jyväskylä) oli suomalainen näytelmäkirjailija ja toimittaja.

Veijonen tuli ylioppilaaksi Lappeenrannan yhteislyseossa 1945. Hän työskenteli toimittajana Sisä–Suomi lehdessä, Jyväskylän Sanomissa, Keski-Suomen Iltalehdessä 1947–1962, aluetoimittajana Uudessa Suomessa 1962–1976, ja toimittajana Keskisuomalainen lehdessä vuodesta 1976.

Veijosen vanhemmat olivat opettaja Nestor Veijonen ja Rauha (o.s. Wihijärvi). Puoliso oli Pirkko (o.s. Palokangas) vuodesta 1954.

## Teoksia
Nimellä *V. K. Veijonen*:
* *Kohtalokas hiiri* : yksinäytöksinen hulluttelu. Seuranäytelmiä 527. Karisto 1951
Nimellä *Kalevi Veijonen* ja *Veli-Kalle Veijonen*:
* *Jyväskylän kenttäurheilijain 10-vuotisjuhlajulkaisu 1938-1948* ; toim. E. Rautio, M. Mäkinen, K. Veijonen. Jyväskylän kenttäurheilijat, Jyväskylä 1948
* *Jyväskylän kenttäurheilijain 25-vuotisjuhlajulkaisu* ; toim. Erkki Tarvainen, Kalevi Veijonen ja Mauno Mäkinen. Jyväskylän kenttäurheilijat, Jyväskylä 1963
* *Jyväskylän sotaveteraanit r.y. 1958–1978*, koonneet Eljas Toivonen, Veli-Kalle Veijonen, Pentti Ruottunen, 113 sivua, Jyväskylän sotaveteraanit, Jyväskylä 1978,  sidottu

## Lähteet
*  (Arkistolinkki)

### Viitteet
Pyhän Maria Magdalenan kirkko (Bolney)

**Pyhän Maria Magdalenan kirkko** on West Sussexissa Englannissa sijaitseva anglikaanikirkko, joka on rakennettu noin vuonna 1100. Se on Grade I -suojeluluokassa.

Kastemalja on peräisin 1400-luvulta.

## Lähteet
Linnea Parkkonen

**Linnea Parkkonen** (s. 1995 Helsinki) on suomalainen lasten- ja nuortenkirjailija.

Parkkosen esikoisteos, hevoskirja *Summer ja uusi alku*, julkaistiin vuonna 2009, hänen ollessaan 14-vuotias. Hän oli aloittanut kirjan työstämisen kolme vuotta aiemmin. Kirjan jatko-osa *Kovaa kilpailua, Summer* julkaistiin vuonna 2010. Vuonna 2015 Parkkonen oli ehdolla Topelius-palkinnon saajaksi syömishäiriöön sairastuvasta tytöstä kertovalla romaanillaan *112 – vihaan itseäni*.

## Teokset
* 
* 
* 

## Lähteet
Carlos Clos Gómez

**Carlos Clos Gómez** (s. 30. kesäkuuta 1972 Zaragoza, Espanja) on espanjalainen jalkapalloerotuomari. Hän on tuominnut vuodesta 2006 Espanjan Primera Divisiónissa. Kansainvälisenä erotuomarina hän toiminut vuodesta 2009 alkaen.

23. elokuuta 2012 Clos Gómez tuomitsi Supercopa de Españan ensimmäisen osaottelun Barcelonan ja Real Madridin välillä.

17. toukokuuta 2013 Clos Gómez toimi oikeudenjakana Copa del Reyn loppuottelussa, joka käytiin paikallisseurojen Real Madridin ja Atlético Madridin välillä.

## Lähteet

## Aiheesta muualla
* Carlos Clos Gómez World Referee -sivustolla